મંત્રી સમૂહે કમ્પોઝીશન સ્કીમને આકર્ષક બનાવવા માટે વેપારીઓ મોટી રાહત આપવાની ભલામણ કરી છે. આ યોજનાને પસંદ કરનાર વેપારીઓએ પોતાના કુલ વાર્ષિક ટર્નઓવરના માત્ર ૦.પ ટકા જ જીએસટી આપવો પડશે. જો કે કોઇ વેપારી પોતાના કુલ ટર્નઓવરમાંથી જીએસટીથી છુટ પ્રાપ્ત વસ્તુઓના વેચાણને કાઢી માત્ર કરયોગ્ય વસ્તુઓને જ પોતાના ટર્નઓવરમાં સામેલ કરે તો તેણે ૧ ટકો જીએસટી આપવો પડશે. સુત્રોના જણાવ્યા પ્રમાણે મંત્રી સમૂહે કમ્પોઝીશન સ્કીમ લેનાર ડીલરોને આંતરરાજય વેચાણની પરવાનગી આપવા ભલામણ કરી છે હાલ તેઓને આ સુવિધા નથી. મંત્રી સમૂહે વેપારીઓને રીટર્ન ફાઇલીંગની મુશ્કેલીમાંથી મુકિત અપાવવા માટે જીએસટીના માસિક ચુકવણા તથા ત્રિમાસિક રીટર્ન દાખલ કરવાની સુવિધા આપવા પણ ભલામણ કરી છે સાથોસાથ રિટર્ન ફાઇલીંગમાં વિલંબ પર પેનલ્ટી રોજની ર૦૦ રૂ.થી ઘટાડીને પ૦ રૂ. કરવા પણ ભલામણ થઇ છે. જો કે આ બાબતે સહમતી થઇ નથી.